Lennulauad on muidugi veel talveasendis, neid ei pööra enne, kui päike tõeliselt soojaks läheb. Muidu hakkavad liiga vara välja kippuma. Ühtegi surnud mesilast polnud isegi lume peal näha. Muidu kevadel neid ikka üksikuid tuleb välja. Kuu aja jooksul peale puhastuslendu, arvatakse, et talvituvaid mesilasi enam polegi, noored juba asemel. Osad vanad mesilased, kes juulis sündinud ja kes aktiivselt töötavad sügisel suhkrulahust  meeks ümber ja kes hooldavad hauet, ei ela kevadeni välja. Külma ilmaga langevad nad taru põhja, aga kui mõni kraad külma on, armastavad nad lennulaua alt välja lennata ja tarust eemal surra.